آوروپا بیرلیگی‌نین و بلژیک-ین پایتاختی بروکسل-ده یئنه ترور وحشتی یاشاندی.
اوزرینده بومبا اولان شخص بروکسل مرکزی دمیر یولو ایستگاهینا گیردی.
عسگرلر شبهه‌لینی گؤره‌رک، اونا دایانما خبردارلیغی ائتدی‌لر.
سالدیرگان بومبانی پارتلاتماغا چالیشدیغی آندا ضررسیزلشدیریلدی.
عسگرلرین موداخیله‌سی زامانی ایستگاه ایچری‌سین‌دن پاتلاما سسی ائشیدیلدی.
پولیس و عسگرلر اطرافدا جدی گوونلیک تدبیرلری گؤردولر.
دمیر یولو ایستگاهی‌نین اطرافین‌داکی یول‌لار پیادا‌لارا و ماشینلارا باغلاندی.
باشقا بیر بومبا اولماسی احتیمالینا قارشی دمیر یولو ایستگاهی قاریش-قاریش آختاریلدی.
عملیات زامانی تروریستدن باشقا هئچ کیمین ضرر گؤرمه‌دیگی آچیقلاندی.
بلژیک فدرال ساووجیلیغی حادثه‌نین ترور هوجومو اولا‌راق دیرلندیردی. تروریست‌ین کیملیگی ایسه آچیقلانمادی.
خاطیرلاداق کی، بلژیک کئچن ایل بروکسل زاونتیم هاوا لیمانی و مالبک مترو ایستگاهیندا تشکیل اولونان ترور هوجوم‌لاریندا 32 نفر حیاتینی ایتیرمیش، یوزلرله اینسان یارالانمیشدی.
